# data[].attributes.body
Loe, millega tegeleb see MTÜ :)

# data[].attributes.attachment_link.readable_text
VAITER sündis soovist mitte leppida olukorraga Eestis, kus inimesed on massiliselt õnnetud. Mitme linna jagu inimesi vaevleb pidevalt depressiooni küüsis ja igal teisel päeval lahkub keegi vabatahtlikult elust. Peale selle rikutakse tuhandete inimeste elu ära vägivallaga. Eesti kriminaalstatistika kohaselt põhjustatakse vägivallakuriteoga iga päev kannatusi kümnetele inimestele, ja iga päev langeb keegi - enamasti alaealine - seksuaalse rünnaku ohvriks. Saadud psüühilisest traumast on väga raske - kui mitte võimatu - oma jõududega välja tulla nii, et oleks võimalik taas iseseisvalt ja edukalt eluga toime tulla.

Maailm ja elu selles oma värvika mitmekesisusega esitab meile pidevalt väljakutseid. Mõned tulevad nendega paremini toime kui teised, mõnedel on selleks olemas paremad tööriistad kui teistel. Aga ometi on palju, mida me tegelikult saame ära teha selleks, et nii meis endis kui meie suhetes teistega valitseks tasakaal ja et me ei seaks teadlikult või teadmatusest takistusi teistele olla õnnelik.

Olulisimad väärtused, mida soovime endas kanda ja Teile edasi anda on: hea vaimne tervis, tasakaal nii endas kui oma suhetes, õnnelikkus, heaolu, eneseusk, meelerahu, turvatunne, vaimne stabiilsus, toetamine, koostöö, elu mitmekülgsus, tolerantsus ning tegevused, mis on elus päriselt olulised.

Soovime Teile toimetuleku ja tasakaalu otsingutes toeks olla.

Pakume järgmisi teenuseid:

pereteraapia / perenõustamine

paariteraapia / seksuaalnõustamine

psühholoogiline nõustamine

psühhosotsiaalne nõustamine

loovteraapia: „Töö saviväljal" meetodil

koolitused lapsevanematele ja lastega töötavatele spetsialistidele

grupitööd noortele, lapsevanematele ja spetsialistidele

Täpsema info teenuste kohta koos hinnakirjaga leiate leheküljelt " Teenused " .

# data[].attributes.attachment_link.title
Vaimse Tervise Edendamise Kompetentsikeskus - VAITER

# data[].attributes.attachment_link.description
VAITER sündis soovist mitte leppida olukorraga Eestis, kus inimesed on massiliselt õnnetud. Mitme linna jagu inimesi vaevleb pidevalt depressiooni küüsis ja igal teisel päeval lahkub keegi vabatahtlikult elust. Peale selle rikutakse tuhandete inimeste elu ära vägivallaga. Eesti kriminaalstatistika kohaselt põhjustatakse vägivallakuriteoga iga päev kannatusi kümnetele inimestele, ja iga päev langeb keegi - enamasti alaealine - seksuaalse rünnaku ohvriks.